Talba Numru: 14/2016 Numru fuq il-Lista: 11 MALTA TRIBUNAL GĦAL TALBIET ŻGĦAR ĠUDIKATUR DR. ANNA MALLIA Seduta tas-06 ta' Dicembru, 2016 SPM Drink S ystems S.p.A., 36 Archbishop Street Vs Cedric Bartolo Parnis, Imports Performacentre, B'Kara By Pass, Triq Dun Karm, Il-Belt Valletta. It-Tribunal Ra l-Avviż tat-talba fl-ismijiet premessi, ippreżentat fit-12 ta' Jannar 2016 li permezz tieghu is-soċjeta` attriċi talbet il-ħlas mingħand il-konvenut tas-somma ta' elf disa' mija u hamsin ewro (€1950) liema ammont jirraprezenta bilanc ta' prezz ta' merkanzija mibjugha u debitament ikkonsenjata lilu u li naqas li jhallas minghajr ebda raguni valida minkejja li gie hekk interpellat diversi drabi. Bl-imghax legali mid-data tal-fattura u bl-ispejjez. tas-soċjeta` attriċi Ra li mill-atti jirriżulta li għalkemm il-konvenut gie debitament notifikat kemm bl-Avviż tat-Talba u wkoll bl-Avviż tas-Seduta, huwa ma kkontestax il-kawża fit-terminu preskritt mil-liġi u lanqas ma deher għas-seduti li nżammu quddiem it-Tribunal. Ra l-Kapitolu li ġie ppreżentat mis-soċjeta` attriċi u l-fatt li l-konvenut naqas li jidher sabiex jirrispondih, u għalhekk għandu jittieħed bħala mistqarr. Għaldaqstant, peress tirriżulta sodisfaċentement ippruvata, it-Tribunal jilqa` t-talba attriċi u konsegwentement jikkundanna lill- konvenut iħallas lis-soċjeta` attriċi s-somma ta' elf disa' mija u hamsin ewro (€1950) bl-imgħax legali bir-rata ta' tmienja fil-mija (8%) dekorribbli mid-data tal-fattura, sad- data tal-pagament effettiv. L-ispejjeż, inkluż ta' kwalsiasi ittra uffiċjali u mandat fl-ismijiet premessi relatati mal- ammont mitlub f'din it-talba huma a kariku tal-konvenut. Av Anna Giardino Quintano